**AUN-QA 8 Facilities and Infrastructure**

**Criterion**

*4. Academic advice, co-curricular activities, student competition, and other student support services are available to improve learning and employability.*

**ผลการประเมินตนเอง**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **8** | **Student Quality and Support** | **1** | **2** | **3** | **4** | **5** | **6** | **7** |
| 8.4 | Academic advice, co-curricular activities, student competition, and other student support services are available to improve learning and employability *[4]* |  |  |  |  |  |  |  |

**ผลการดำเนินงาน**

*[เขียนอธิบายผลการดำเนินงานตามหลัก PDCA โดยดูแนวทางการอธิบายผลการดำเนินงานที่เกี่ยวข้องกับเกณฑ์ย่อยด้านบน (หน้า 36) รวมถึง Diagnostic Questions (หน้า 38) ปรากฏในคู่มือ AUN-QA V.3 ฉบับ 2015]*

**4. Academic advice, co-curricular activities, student competition, and other student support services are available to improve learning and employability *[4]***

ศูนย์สหกิจศึกษาและพัฒนาอาชีพ ได้ดำเนินการจัดกิจกรรมต่าง ๆ เพื่อส่งเสริมให้นักศึกษาได้มีความรู้และทักษะที่เป็นประโยชน์ในการเพิ่มความพร้อมในการออกสหกิจศึกษาและการประกอบอาชีพหลังจากจบการศึกษาของนักศึกษา ตลอดจนการได้เรียนรู้ตนเอง จุดอ่อนและจุดแข็ง และวิธีการแก้ปัญหาในสถานการณ์ต่าง ๆ เช่น นักศึกษาที่ได้รับความรู้ด้านอาชีพจากสถานประกอบการสามารถวิเคราะห์ตนเองได้ มากขึ้นว่าเหมาะสมหรือไม่เหมาะสมกับการทำงานในอุตสาหกรรมใดอันจะทำให้นักศึกษาสามารถเลือกงานสหกิจศึกษาในอุตสาหกรรมที่เหมาะสมมากยิ่งขึ้น นอกจากนี้ การพัฒนาอาชีพจากสถานประกอบการตั้งแต่ยังเรียนในมหาวิทยาลัยยังเป็นการเพิ่ม Employability ได้ด้วย โดยศูนย์สหกิจศึกษาฯ เห็นว่าการที่สถานประกอบการมีส่วนร่วมในการพัฒนาอาชีพให้นักศึกษานักศึกษาจะเข้าใจ ในกระบวนการทำงานของอุตสาหกรรมในเชิงปฏิบัติได้มากขึ้น และ เป็นการพัฒนาอาชีพนักศึกษาอย่างต่อเนื่อง จึงได้มีการดำเนินการดังนี้

1. กิจกรรมการเรียนรู้ผลสะท้อนจากการปฏิบัติงานสหกิจศึกษา

วัตถุประสงค์ เพื่อให้นักศึกษาได้มีทักษะการเรียนรู้ผลสะท้อนจากการปฏิบัติงานสหกิจศึกษา และสามารถนำข้อมูลที่ได้มาพัฒนาการเตรียมความพร้อมสหกิจศึกษาและการให้บริการของศูนย์สหกิจศึกษาและพัฒนาอาชีพ โดยภาคการศึกษาที่ 1/2560 มีนักศึกษาไปปฏิบัติงาน จำนวน 1192 คน มีนักศึกษากรอกข้อมูลในระบบออนไลน์ทั้งสิ้น 835 คน คิดเป็นร้อยละ 70.05 และมีนักศึกษาในภาคการศึกษาที่ 2/2560 ที่กลับจากการปฏิบัติงานสหกิจศึกษา จำนวน 522 คน มีนักศึกษากรอกข้อมูลในระบบออนไลน์ทั้งสิ้น 403 คน คิดเป็นร้อยละ 77.20 และภาคการศึกษาที่ 3/2560 ที่กลับจากการปฏิบัติงานสหกิจศึกษา จำนวน 816 คน มีนักศึกษากรอกข้อมูลในระบบออนไลน์ทั้งสิ้น 693 คน คิดเป็นร้อยละ 84.92 ทั้งนี้นักศึกษาได้แสดงความคิดเห็นเพิ่มเติมดังนี้

* ความคาดหวังของนักศึกษาที่จะได้รับจากการปฏิบัติงานสหกิจศึกษา ได้แก่ ประสบการณ์ในชีวิตจริง ทักษะที่จำเป็นในการทำงาน อาทิ การสื่อสาร การทำงานเป็นทีม ทักษะการแก้ไขปัญหา เป็นต้น เพิ่มโอกาสในการเรียนรู้ โอกาสในการได้งานทำหลังศึกษา และการสร้างเครือข่ายเพื่อการทำงานในอนาคต
* สิ่งที่ได้เรียนรู้จากการออกปฏิบัติงานสหกิจศึกษา ได้แก่ ได้รับประสบการณ์ในการทำงานจริง ได้เรียนรู้ชีวิตการทำงานในสถานประกอบการ ทักษะการทำงานร่วมกับผู้อื่น การปรับตัวเข้ากับองค์กรและบุคคลในระดับต่าง ๆ และมีทักษะในการแก้ปัญหาเพิ่มขึ้น
* ปัญหาที่หนักที่สุดในการปฏิบัติงานสหกิจศึกษา ได้แก่ การปรับตัวเข้ากับองค์กรในระยะแรกของการสหกิจศึกษา การสื่อสารภาษาอังกฤษ การติดต่อสื่อสารกับบุคคลภายในองค์กร ความกดดันในการทำงานแข่งกับเวลา และการวางตัวในการใช้ คำพูด และกิริยามารยาท
* เกี่ยวกับหลักสูตรเตรียมความพร้อมที่ศูนย์สหกิจศึกษาฯ ควรจัดอบรมให้นักศึกษา ได้แก่ ทักษะการใช้ภาษาอังกฤษในชีวิตประจำวันและที่ทำงาน การปรับตัวในสังคมการทำงาน ทักษะการสื่อสารกับบุคคลในระดับต่าง ๆ ทักษะการนำเสนองานให้น่าสนใจ และ Microsoft Excel

1. โครงการ Industry-based Career Development

วัตถุประสงค์ เพื่อให้นักศึกษามีความเข้าใจลักษณะของการทำงานในแต่ละอุตสาหกรรมได้ชัดเจนมากยิ่งขึ้น สามารถเลือกงานสหกิจศึกษาที่เหมาะสมได้มากขึ้น นักศึกษาสามารถปรับเปลี่ยนแผนการเรียนที่เหมาะสมกับความต้องการของตนได้มากขึ้น เพื่อให้เกิดแรงบันดาลใจและตระหนักให้ความสำคัญกับการมีส่วนร่วมในการขับเคลื่อนอุตสาหกรรมมากขึ้น รวมทั้งเพื่อให้นักศึกษาสามารถนำความรู้มาใช้ในการพัฒนาการเรียนของตนเอง ตลอดจนสามารถนำความรู้มาใช้ในการพัฒนาตนเองให้มีความพร้อมในการทำงาน โดยได้จัดกิจกรรมภายใต้โครงนี้ดังนี้

* 1. กิจกรรม Industry-based Special Short Courses : ด้านวิศวกรรมในโรงงานอุตสาหกรรม

จัดเมื่อวันพฤหัสบดีที่ 21 กันยายน 2560 ณ บริษัท ซีพีเอฟ (ประเทศไทย) จำกัด (มหาชน) โรงงานแปรรูปนครราชสีมา เป็นการศึกษาดูงานจากสถานที่จริง ณ สถานประกอบการที่ที่มีขั้นตอนและกระบวนการผลิตโดยใช้เครื่องมือและเทคนิคทางวิศวกรรม เพื่อการแปรรูปผลผลิตอย่างมีประสิทธิภาพ โดยการศึกษาดูงานเริ่มจากขั้นตอนกระบวนการรับวัตถุดิบของผลผลิตทางการเกษตร และผ่านกรรมวิธีต่าง ๆ จนแปรรูปเป็นผลิตภัณฑ์พร้อมส่งจำหน่าย ซึ่งมุ่งเน้นการสร้างความเข้าใจในกระบวนการทำงานของเครื่องจักรและวิธีการควบคุมคุณภาพของผลิตภัณฑ์ โดยนักศึกษาได้ทราบลักษณะการทำงานในตำแหน่งวิศวกร ชมสถานที่ปฏิบัติงานจริง รูปแบบการดำเนินงานของฝ่ายต่าง ๆ ซึ่งจะทำให้นักศึกษาเข้าใจกระบวนการทำงานในสถานประกอบการและขั้นตอนการทำงานของวิศวกรในสถานที่ทำงานมากขึ้น 49 คน จาก 4 สาขาวิชา ดังนี้ นักศึกษาสาขาวิชาวิศวกรรมการผลิต จำนวน 15 คน นักศึกษาสาขาวิชาวิศวกรรมเครื่องกล จำนวน 14 คน นักศึกษาสาขาวิชาวิศวกรรมไฟฟ้า จำนวน 11 คน นักศึกษาสาขาวิชาวิศวกรรมอุตสาหการ จำนวน 6 คน อาจารย์สาขาวิชาวิศวกรรมเครื่องกล จำนวน 1 ท่าน และบุคลากรศูนย์สหกิจศึกษาและพัฒนาอาชีพ จำนวน 2 คน โดยนักศึกษาที่เข้าร่วมกิจกรรมให้ความเห็นว่ามีประโยชน์จากการเข้าร่วมกิจกรรมนี้ ในระดับมาก (ระดับคะแนน 8.47 จาก 10 คะแนน)

* 1. กิจกรรม Industry-based Special Short Courses : ด้านวิศวกรรมในโรงงานอุตสาหกรรม

จัดเมื่อวันศุกร์ที่ 15 มิถุนายน 2561 ณ บริษัท ซีเกท เทคโนโลยี (ประเทศไทย) จำกัด (นครราชสีมา) เป็นการศึกษาดูงานจากสถานที่จริง ณ สถานประกอบการที่มีขั้นตอนและกระบวนการผลิตโดยใช้เครื่องมือและเทคนิคทางวิศวกรรมในกระบวนการผลิต และออกแบบผลิตภัณฑ์ในอุตสาหกรรมคอมพิวเตอร์ โดยการศึกษาดูงานเริ่มจากการฟังบรรยายเกี่ยวกับข้อมูลและผลิตภัณฑ์ของบริษัท รูปแบบ และกระบวนการทำงานของวิศวกร ในสาขาวิชาชีพต่าง ๆ ในโรงงานอุตสาหกรรม และทักษะบัณฑิตอันพึงประสงค์ที่สถานประกอบการคาดหวัง จากนั้นชมสถานที่ปฏิบัติงานจริง ซึ่งจะทำให้นักศึกษาเข้าใจกระบวนการผลิต และเทคนิคทางด้านวิศวกรรมในการออกแบบและการผลิตฮาร์ดดิสก์ไดรฟ์ที่ใช้เทคโนโลยีขั้นสูง และขั้นตอนการทำงานของวิศวกรในสถานที่ทำงานมากขึ้น มีผู้เข้าร่วมกิจกรรมทั้งสิ้น 47 คน จาก 6 สาขาวิชา ดังนี้ นักศึกษาสาขาวิชาวิศวกรรมไฟฟ้า จำนวน 12 คน นักศึกษาสาขาวิชาวิศวกรรมอิเล็กทรอนิกส์ จำนวน 10 คน นักศึกษาสาขาวิชาวิศวกรรมคอมพิวเตอร์ จำนวน 7 คน นักศึกษาสาขาวิชาวิศวกรรมอุตสาหการ จำนวน 6 คน นักศึกษาสาขาวิชาวิศวกรรมเมคคาทรอนิกส์ จำนวน 6 คน นักศึกษาสาขาวิชาวิศวกรรมเครื่องกล จำนวน 3 คน อาจารย์สาขาวิชาวิศวกรรมเครื่องกล จำนวน 1 ท่าน และบุคลากรศูนย์สหกิจศึกษาและพัฒนาอาชีพ จำนวน 2 คน โดยนักศึกษาที่เข้าร่วมกิจกรรมให้ความเห็นว่ามีประโยชน์จากการเข้าร่วมกิจกรรมนี้ ในระดับมาก (ระดับคะแนน 8.65 จาก 10 คะแนน)

* 1. กิจกรรม Industry-based Career Camp : อุตสาหกรรมอาหาร จัดเมื่อวันที่ 13-15 พฤศจิกายน 2560 ณ บริษัท บี.ฟู้ดส์ โปรดักส์ อินเตอร์เนชั่นแนล จำกัด และป่าสัก ฮิลล์ไซต์ รีสอร์ท จ.ลพบุรี เป็นจัดกิจกรรมเพื่อพัฒนาศักยภาพของนักศึกษา เพื่อการพัฒนาตนเอง เรียนรู้ผ่านการตั้งเป้าหมายเพื่อก้าวเข้าสู่ความสำเร็จ ศึกษาเรียนรู้วิธีการทำการเกษตรด้วยวิถีชีวิตพอเพียง ผ่านการฐานการเรียนรู้ 10 ฐาน และศึกษาดูงานจากสถานที่จริง ณ บริษัท บี.ฟู้ดส์ โปรดักส์ อินเตอร์เนชั่นแนล จำกัด โดยการศึกษาดูงานกระบวนการผลิตในโรงงานปรุงสุก ซึ่งจะทำให้นักศึกษาจะได้ทราบลักษณะการทำงานในตำแหน่งงานต่าง ๆ ที่เกี่ยวกับสาขาวิชาที่เรียน ซึ่งจะทำให้นักศึกษาเข้าใจกระบวนการทำงานในสถานประกอบการมากขึ้น การแลกเปลี่ยนประสบการณ์ทำงาน การนำเสนอผลสะท้อนกลับที่ได้จากกิจกรรมและความประทับใจจากการเข้าร่วมกิจกรรม มีผู้เข้าร่วมกิจกรรมทั้งสิ้น 69 คน ดังนี้ นักศึกษาสาขาวิชาเทคโนโลยีการผลิตสัตว์ จำนวน 25 คน นักศึกษาสาขาวิชาเทคโนโลยีการผลิตพืช จำนวน 22 คน นักศึกษาสาขาวิชาเทคโนโลยีอาหาร จำนวน 9 คนนักศึกษาสาขาวิชาสัตวศาสตร์ มหาวิทยาลัยราชภัฏบุรีรัมย์ จำนวน 1 คน นักศึกษาสาขาวิชาวิศวกรรมเครื่องกล มหาวิทยาลัยราชภัฏชัยภูมิ จำนวน 1 คน นักศึกษาสาขาวิชานวัตกรรมและเทคโนโลยีการเกษตร มหาวิทยาลัยเทคโนโลยีราชมงคลอีสาน จำนวน 1 คน วิทยากรและพี่เลี้ยงจำนวน 6 คน คณะทำงาน จำนวน 3 คน คณาจารย์จากสาขาวิชา จำนวน 1 คน โดยนักศึกษาที่เข้าร่วมกิจกรรมให้ความเห็นว่ามีประโยชน์จากการเข้าร่วมกิจกรรมนี้ ในระดับมากที่สุด (ระดับคะแนน 9.12 จาก 10 คะแนน)
  2. กิจกรรม Industry-based Career Camp : อุตสาหกรรมน้ำตาล จัดเมื่อวันที่ 5 - 7 กรกฎาคม 2561 อุทยานมิตรผล ภูเขียว จังหวัดชัยภูมิ และ โรงแรมเมเจอร์แกรนด์ จังหวัดขอนแก่น เป็นการศึกษาดูงานจากสถานที่จริง ณ อุทยานมิตรผล ภูเขียว จังหวัดชัยภูมิ โดยการศึกษาดูงานกระบวนการผลิตน้ำตาล กระบวนการผลิตไฟฟ้า กระบวนการผลิตเอทานอล รวมถึงการได้เข้าไปดูกระบวนการผลิตในโรงงาน นักศึกษาจะได้ทราบลักษณะการทำงานในตำแหน่งงานต่าง ๆ ที่เกี่ยวกับสาขาวิชาที่เรียน ซึ่งจะทำให้นักศึกษาเข้าใจกระบวนการทำงานในสถานประกอบการมากขึ้น การแลกเปลี่ยนประสบการณ์ทำงานในอุตสาหกรรมน้ำตาล การนำเสนอผลสะท้อนกลับที่ได้จากกิจกรรมและความประทับใจจากการเข้าร่วมกิจกรรม โดยมีผู้เข้าร่วมกิจกรรมทั้งสิ้น ผู้เข้าร่วมกิจกรรมทั้งสิ้นจำนวน 62 คน ดังนี้ นักศึกษาสาขาวิชาเทคโนโลยีการจัดการ (การจัดการโลจิสติกส์) จำนวน 4 คน นักศึกษาสาขาวิชาเทคโนโลยีการผลิตพืช จำนวน 5 คน นักศึกษาสาขาวิชาเทคโนโลยีอาหาร จำนวน 2 คน นักศึกษาสาขาวิชาวิศวกรรมเกษตรและอาหาร จำนวน 6 คน นักศึกษาสาขาวิชาวิศวกรรมเคมี จำนวน 5 คน นักศึกษาสาขาวิชาวิศวกรรมเครื่องกล จำนวน 8 คน นักศึกษาสาขาวิชาวิศวกรรมไฟฟ้า จำนวน 7 คน นักศึกษาสาขาวิชาวิศวกรรมขนส่งและโลจิสติกส์ 7 คน นักศึกษาสาขาวิชาวิศวกรรมสิ่งแวดล้อม จำนวน 5 คน นักศึกษาสาขาวิชาอาชีวอนามัยและความปลอดภัย จำนวน 8 คน คณาจารย์และบุคลากรจากสาขาวิชา จำนวน 2 คน คณะทำงานจำนวน 3 คน โดยนักศึกษาที่เข้าร่วมกิจกรรมให้ความเห็นว่ามีประโยชน์จากการเข้าร่วมกิจกรรมนี้ ในระดับมากที่สุด (ระดับคะแนน 9.04 จาก 10 คะแนน)

1. กิจกรรมตลาดนัดแรงงานบัณฑิต มทส. และตลาดนัดงานสหกิจศึกษาประจำปี 2561

ศูนย์สหกิจศึกษาและพัฒนาอาชีพร่วมกับจัดหางานจังหวัดนครราชสีมา ได้กำหนดจัดกิจกรรมตลาดนัดแรงงานบัณฑิต มทส. และตลาดนัดงานสหกิจศึกษา ประจำปี 2561 ในวันศุกร์ที่ 27 เมษายน 2561 ณ อาคารสุรพัฒน์ 2 มหาวิทยาลัยเทคโนโลยีสุรนารี กิจกรรมประกอบด้วย สถานประกอบการและหน่วยงานต่าง ๆ ร่วมเปิดบูธรับสมัครงานและแสดงนิทรรศการ รวมทั้งให้คำแนะนำปรึกษาเกี่ยวกับการวางแผนอาชีพ และทดสอบความถนัดทางอาชีพ และสถานประกอบการที่ต้องการรับนักศึกษาไปปฏิบัติงานสหกิจศึกษา ได้มีโอกาสพบปะนักศึกษาที่มีความสนใจไปปฏิบัติงานสหกิจศึกษา ณ สถานประกอบการนั้น ๆ โดยมีสถานประกอบการเข้าร่วมกิจกรรม จำนวน 112 แห่ง มีเข้าผู้ร่วมกิจกรรม (เฉพาะผู้ที่ลงทะเบียน) จำนวน 1,581 คน ความพึงพอใจของผู้เข้าร่วมกิจกรรมที่มีต่อการจัดกิจกรรม พบว่า ผู้เข้าร่วมกิจกรรมมีความพึงพอใจต่อคุณภาพของสถานประกอบการโดยเป็นไปตามที่คาดหวังในระดับมาก ค่าเฉลี่ย 7.93 รองลงมาพึงพอใจต่อจำนวนของสถานประกอบการที่มีต่อการสมัครงานในระดับมาก ค่าเฉลี่ย 7.69 ด้านความเหมาะสมของการจัดงาน ประเด็นที่ได้รับความพึงพอใจมากที่สุดคือ สถานที่จัดงาน และรูปแบบการจัดการ ตามลำดับ โดยภาพรวมแล้วผู้เข้าร่วมกิจกรรมได้ประโยชน์จากการเข้าร่วมกิจกรรมนี้ในระดับมากค่าเฉลี่ย 8.24 และเห็นว่าควรจัดงานเช่นนี้อีกในปีการศึกษาต่อไปในระดับมากที่สุดค่าเฉลี่ย 9.23 สำหรับสถานประกอบการที่เข้าร่วมกิจกรรมครั้งนี้ได้ประโยชน์จากการเข้าร่วมกิจกรรมนี้ในระดับมากค่าเฉลี่ย 8.35 และบรรลุวัตถุประสงค์ของการมาร่วมกิจกรรมครั้งนี้ในระดับมากที่สุดค่าเฉลี่ย 8.04 นอกจากนี้แล้วยังได้สอบถามความคิดเห็นจากสถานประกอบการที่ร่วมกิจกรรมเกี่ยวกับคุณลักษณะบัณฑิตที่พึงประสงค์ พบว่าคุณลักษณะบัณฑิตที่สถานประกอบการต้องการ 5 ลำดับแรก ได้แก่ ทักษะการทำงานเป็นทีม การมีคุณธรรมและจริยธรรม ความฉลาดทางอารมณ์ (EQ) ความกระตือรือร้นในการฟัง และทักษะความยืดหยุ่นทางความคิด

1. กิจกรรมภาพยนตร์เพื่อการพัฒนาอาชีพ

วัตถุประสงค์ เพื่อฝึกกระบวนการคิดวิเคราะห์ สังเคราะห์สิ่งที่ได้เรียนรู้จากการชมภาพยนตร์ เพื่อสร้างแรงบันดาลใจด้านอาชีพให้กับผู้เข้าร่วมกิจรรม เพื่อเป็นแนวทางในพัฒนาอาชีพให้กับนักศึกษา เพื่อศึกษากรณีตัวอย่างในการประสบความสำเร็จด้านอาชีพและการดำรงชีวิต โดยเข้าร่วมกิจกรรมชมภาพยนตร์ที่ห้องบรรณสารสาธิต และประมวลสิ่งที่ได้เรียนรู้ พร้อมเขียนอธิบายตามประเด็นโจทย์ได้รับจากการชมภาพยนตร์ โดยผู้เข้าร่วมกิจกรรมสามารถเลือกชมภาพยนตร์ได้ตามอัธยาศัย จาก 5 เรื่อง คือ Jobs สตีฟ จ็อบส์ อัจฉริยะเปลี่ยนโลก Top Secret วัยรุ่นพันล้าน THE DEVIL WEARS PRADA มหา’ลัย เหมืองแร่ และ The Social Network มีผู้เข้าร่วมชมภาพยนตร์ออนไลน์เป็นนักศึกษาในรายวิชาเตรียมความพร้อมสหกิจศึกษา ทั้ง 3 ภาคการศึกษา ส่วนใหญ่มองว่ากิจกรรมนี้เป็นกิจกรรมที่เป็นประโยชน์มากกิจกรรมหนึ่งในการเป็นแนวทางด้านการพัฒนาอาชีพ